CELEX: 62019TN0107
Language: bg
Date: 2019-02-20 00:00:00
Title: Дело T-107/19: Жалба, подадена на 20 февруари 2019 г. — ACRE/Парламент

15.4.2019   
            
            
               BG
            
            
               Официален вестник на Европейския съюз
            
            
               C 139/87
            
         
      Жалба, подадена на 20 февруари 2019 г. — ACRE/Парламент
      (Дело T-107/19)
      (2019/C 139/88)
      Език на производството: английски
      
         Страни
      
      
         Жалбоподател: Alliance of Conservatives and Reformists in Europe (ACRE) (Брюксел, Белгия) (представители: E. Plasschaert и E. Montens, lawyers)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да отмени решението на Европейския парламент от 10 декември 2018 г., което се съдържа в писмо от 12 декември 2018 г. под номер D202862 относно окончателната сума, отпусната на жалбоподателя за 2017 г., доколкото това решение:
                  
                              —
                           
                           
                              преквалифицира сумата относно проучването, озаглавено „Survey on attitude on UK minority groups in the EU“, а именно 108 985.58 EUR, като недопустим и подлежаща на възстановяване разход, тъй като се приема, че не е в съответствие с член 7 от Регламент (ЕО) № 2004/2003 на Европейския парламент и на Съвета от 4 ноември 2003 г. (1);
                           
                        
                              —
                           
                           
                              преквалифицира сумата относно конференцията, наречена „UK Trade Partnership Conference“, а именно 122 295.10 EUR, като недопустим и подлежащ на възстановяване разход, тъй като се приема, че не е в съответствие с член 7 от Регламент № 2004/2003;
                           
                        
                              —
                           
                           
                              преквалифицира сумата относно конференцията, наречена „Conservative International — Miami Conference of 26-27 May 2017“, а именно 249 589.17 EUR, като недопустим и подлежащ на възстановяване разход, тъй като се приема, че не е в съответствие с член 8 от Регламент № 2004/2003;
                           
                        
                              —
                           
                           
                              преквалифицира сумата относно конференцията, наречена „Conservative International — Kampala Conference of 13-15 July 2017“, а именно 91 546.58 EUR, като недопустим и подлежащ на възстановяване разход, тъй като се приема, че не е в съответствие с член 8 от Регламент № 2004/2003;
                           
                        
                              —
                           
                           
                              приема, че плащането на членския внос в размер на 133 043.80 EUR от страна на Prosperous Armenian Party попада в приложното поле на ограничението от 12 000 EUR, което се налага за даренията, и задължава жалбоподателят да възстанови на посочения член остатъка, надхвърлящ EUR 12 000, т.е. сумата от 121 043.80 EUR;
                           
                        
            
                  —
               
               
                  да отмени решение FINS-2019-5 за отпускане на средства, доколкото то обвързва плащането от страна на Европейския парламент на цялото префинансиране в размер на 4422 345.48 EUR с възстановяването преди 15 януари 2019 г. на (i) сумата от EUR 535 609.48 на Европейския парламент и на (ii) всички неоснователно получени суми от всяко трето лице на такова трето лице и съответно да отмени член 1.5.1 от Специалните условия, които са приложени към това решение за отпускане на средства;
               
            
                  —
               
               
                  да осъди ответника да плати съдебните разноски.
               
            
         Основания и основни доводи
      
      Жалбоподателят изтъква тринадесет основания в подкрепа на жалбата.
      
                  1.
               
               
                  Първото основание е нарушение на принципа на добра администрация, на членове 7 и 8 от решението на Бюрото на Европейския парламент от 29 март 2004 г., в което са установени процедурите за изпълнение на Регламент № 2004/2003, на член II.14.1 от решението, с което се отпуска субсидия за 2017 г. и нарушение на правото на жалбоподателя на защита.
               
            
                  2.
               
               
                  Второто основание е нарушение на член 9, параграф 3 от Регламент № 2004/2003.
                  Основания във връзка с преквалифицирането на сумата от 108 985.58 EUR като недопустима и подлежаща на възстановяване:
               
            
                  3.
               
               
                  Третото основание е нарушение на член 7 от Регламент № 2004/2003 и във всички случаи явна грешка в преценката.
               
            
                  4.
               
               
                  Четвъртото основание е нарушение на общия принцип на Европейския съюз на правна сигурност.
               
            
                  5.
               
               
                  Петото основание е нарушение на общия принцип на Европейския съюз на равно третиране.
                  Основания относно преквалифицирането на сумата от 122 295.10 EUR като недопустима и подлежаща на възстановяване:
               
            
                  6.
               
               
                  Шестото основание е нарушение на член 7 от Регламент № 2004/2003 и във всички случаи явна грешка в преценката.
               
            
                  7.
               
               
                  Седмото основание е нарушение на общия принцип на Европейския съюз на равно третиране.
                  Основания във връзка с преквалифицирането на сумите 249 589.17 EUR и 91 546.58 EUR като недопустими и подлежащи на възстановяване:
               
            
                  8.
               
               
                  Осмото основание е нарушение на член 8 от Регламент № 2004/2003, член 10, параграф 4 ДЕС, член 204a от финансовия регламент, както и на членове 11 и 12 от Хартата на основните права на Европейския съюз, и във всички случаи явна грешка в преценката.
               
            
                  9.
               
               
                  Деветото основание е нарушение на общия принцип на Европейския съюз на правна сигурност.
               
            
                  10.
               
               
                  Десетото основание е нарушение на общия принцип на Европейския съюз на равно третиране и на недопускане на дискриминация.
               
            
                  11.
               
               
                  Единадесетото основание е нарушение на членове 2 и 6 от Регламент № 2004/2003 и във всички случаи явна грешка в преценката.
                  Основания във връзка с преквалифицирането на сумата 133 043 EUR и разпореждането да се възстанови сумата 121 043.80 EUR:
               
            
                  12.
               
               
                  Дванадесетото основание е нарушение на общия принцип на Европейския съюз на правна сигурност.
               
            
                  13.
               
               
                  Тринадесетото основание е нарушение на общия принцип на Европейския съюз на равно третиране и на недопускане на дискриминация.
               
            В подкрепа на втората част от своята жалба жалбоподателят изтъква две основания.
      
                  1.
               
               
                  Първото основание е нарушение на принципа на добра администрация, на член 19 от Регламент (ЕС, Евратом) № 1141/2014 на Европейския парламент и на Съвета от 22 октомври 2014 година (2) и нарушение на правото на жалбоподателя на защита.
               
            
                  2.
               
               
                  Второто основание е нарушение на член 6, параграф 1 от решението на Бюрото на Европейския парламент от 28 май 2018 г., в което се установяват процедурите за изпълнение на Регламент № 1141/2014.
               
            
         (1)  Регламент (ЕО) № 2004/2003 на Европейския парламент и на Съвета от 4 ноември 2003 година относно статута и финансирането на политическите партии на европейско равнище (ОВ L 297, 15.11.2003 г., стр. 1; Специално издание на български език, 2007 г., глава 1, том 5, стр. 3).
      
         (2)  Регламент (ЕС, Евратом) № 1141/2014 на Европейския парламент и на Съвета от 22 октомври 2014 година относно статута и финансирането на европейските политически партии и на европейските политически фондации (ОВ L 317, 4.11.2014 г., стр. 1).